
Mūsu kontakti:
Krīzes centrs
Šaurā ielā 26, Daugavpilī, 1. stāvs
Diennakts tālr. nr.
            654-42503

Vadītāja


654-42502

Soc. darbinieks
            654-42514

Soc. rehabilitētājs
 
654-42503

           elvira.cveckovska@socd.lv
                   www.socd.lv

Daugavpils valstspilsētas

pašvaldības iestāde

“Sociālais dienests”

Krīzes centra pakalpojums

KRĪZES CENTRĀ

Šaurā ielā 26, Daugavpilī
Daugavpils, 2026


Krīzes centrā


strādā profesionāļu komanda – sociālais darbinieks, psihologs, sociālais rehabilitētājs, sociālie aprūpētāji, medmāsa, kuri nodrošina sociālās rehabilitācijas, psiholoģiskās rehabilitācijas (pēc traumas un krīžu gadījumos), sociālā darba un sociālās aprūpes pakalpojumus. 


Klientiem tiek nodrošināta dzīvesvieta un diennakts aprūpe.


Metodes: atbalsta programmas krīzes situācijā; individuālas konsultācijas; testēšana; atbalsta grupu darbs; smilšu terapija; novērošana; intervija;  praktiskas nodarbības; relaksācija u.c., izvērtējot, kura metode būtu vispiemērotākā katram konkrētam klientam.








Kāds ir pieejamais atbalsts?





-dzīvojamā istaba un tās aprīkojums; 


-speciālistu individuālās konsultācijas; 


-individuāls atbalsts un palīdzība svarīgās ikdienas situācijās, atbalsts pašaprūpē, ēdiena pagatavošanā, budžeta plānošanā, iepirkumu un maksājumu veikšanā, sociālo problēmu, veselības un izglītības jautājumu risināšanā, sadzīves iemaņu uzturēšanā, saskarsmes iemaņu apgūšanā utt..; 


-diennakts uzraudzība.





Krīzes centrs


 ir Daugavpils valstspilsētas pašvaldības iestādes “Sociālais dienests”  struktūrvienība, kura sniedz krīzes centra pakalpojumu, piedāvā drošu vidi, sociālās un psiholoģiskās stabilitātes atgūšanu, dzīves prasmju uzlabošanu, tiesisku aizsardzību, veicina spējas patstāvīgi lemt un dzīvot tālāk.








Krīzes centra pakalpojumus ir tiesīgas saņemt:





- personas, kuru īrētā vai īpašumā esošā dzīvojamā telpa vai dzīvojamā māja ir gājusi bojā vai daļēji sagruvusi stihiskas nelaimes vai citas avārijas, ugunsgrēka rezultātā;





-ģimenes ar bērniem, kuras palikušas bez pajumtes;





-vardarbībā cietušas personas, ģimenes ar bērniem un citas personas, kuras objektīvu iemeslu dēļ nevar uzturēties savā dzīvesvietā pēc sociālā darbinieka atzinuma;








-ģimenes ar bērniem, ja ģimenē bērna attīstībai, veselībai un dzīvei ir bīstami vai nelabvēlīgi apstākļi.




















Kā saņemt Krīzes centra pakalpojumu?


1) Persona vai viņa likumiskais pārstāvis vēršas Daugavpils valstspilsētas pašvaldības iestādē “Sociālais dienests” un raksta iesniegumu krīzes centra pakalpojuma saņemšanai;


2) Krīzes situācijā ģimene/persona vēršas pēc pakalpojuma Krīzes centrā, Šaurā ielā 26, Daugavpilī.


Nepieciešamie dokumenti:


1. personu apliecinošs dokuments;


2. rakstisks iesniegums;


3. ģimenes ārsta izziņa par veselības stāvokli;


4. sociālais darbinieks var lūgt iesniegt arī citus dokumentus. 





Pakalpojuma pieejamība:


Krīzes centrs uzņem klientus 24 stundas diennaktī.








Krīzes centrā


ir 11 dzīvojamās istabas, bērnu istaba, atpūtas istaba, sensorā istaba, Smilšu terapijas telpa, vingrošanas telpa, virtuves, bibliotēka, speciālistu kabineti un citas telpas, kuras arī ir speciāli aprīkotas cilvēkiem ar īpašām vajadzībām.








